Diari Oficial de la Generalitat Valenciana


Sumari del DOGV 569, del 16-04-1987 (1987/808601)

RESOLUCIÓ de 5 de març de 1987, de l'Honorable Conseller d'Obres Públiques, Urbanisme i Transports, per la qual s'aprova definitivament la Modificació del Pla Especial de Reforma Interior del Casc de Torrent referent a l'article 79-bis de les seues Ordenances.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   569

Data del DOGV
:   16-04-1987

Secció del DOGV
:   ALTRES DISPOSICIONS

Número del document
:   1987/808601


Data del document
:   05-03-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 5 de març de 1987, del Conseller d'Obres Públiques, Urbanisme i Transports, per la qual s'aprova definitivament la modificació del Pla Especial de Reforma Interior del Casc de Torrent referent a l'article 79-bis de les seues Ordenaces.  
«Vista la Modificació del Pla Especial de Reforma Interior del Casc de Torrent referent a l'article 79- bis de les seues Ordenances.   
Vist que l'Ajuntament de Torrent ha tramitat la present Modificació a la qual ha atorgat l'aprovació inicial en sessió plenària de 20 d'octubre de 1986 amb el vot favorable de vint membres de la Corporació dels vint-i-cinc que la composen de dret i, després d'un període d'informació pública pel termini d'un mes, durant el qual no hi va ser presentada cap al legació, li ha atorgat l'aprovació provisional en la sessió plenària de 20 de gener de 1987 amb el vot favorable de vint-i-tres membres de la Corporació.   
Vist que la finalitat de la Modificació és donar una nova redacció a l'article 79- bis del de les Ordenances de l'esmentat Pla Especial de Reforma Interior, el qual va quedar amb el següent contingut: Article 79- bis Modificat.   
Les places d'aparcament corresponents a cada edifici segons l'article 68 d'aquesta Ordenança, haurà de situar-se: En la planta baixa o soterrani de l'edifici.   
- En la planta baixa o soterrani d'un edifici situat en la mateixa illa o en un radi de 200 m. prenent com a centre el de l'edifici la llicència del qual es sol·licita. Els aparcaments situats dins d'una mateixa illa i que corresponen a finques independents però confrontants entre elles, podran ser mancomunats i comptar amb accés únic.   
Cas que s'opte per fer la reserva en edifici distint haurà d'acreditar-se: Que el local acompleix les condicions de disseny, ús i construcció exigides en els articles 72 i 79 d'aquesta Ordenança. La inscripció en el Registre de la Propietat de la reserva d'aparcaments o local o parcel·la distinta a la de l'edifici en que s'assignen. Aquesta afecció únicament s?entendrà a efectes d'impedir el còmput de les mateixes places d'aparcament en una llicència d'obres distinta a la de l'edifici al qual s'atribueixen originàriament.   
Atés que en la tramitació de l'expedient s?han acomplit les formalitats exigides per l'article 49, en relació amb els articles 41 i 43 de la LLei del Sòl, havent-se adoptat els acords municipals amb el quòrum establert en l'article 47.3 de la Llei 7/1985, de 2 d'abril, Reguladora de les Bases del Règim Local.   
Atés que la finalitat de la present Modificació és facilitar el compliment de l'obligació de reservar les places d'aparcament que exigeixen les Ordenances del Pla Especial, en relació amb les Ordenances del pla General d'Ordenació Urbana de València i Comarca, per a la qual cosa es permiteix que la corresponent reserva de places d'aparcament pot efectuar-se, a més a més d'en la planta baixa o el soterrani de l'edifici en qüestió o en les d'un edifici situat en la mateixa illa, en un radi de dos-cents metres prenent com a centre el de l'edifici la llicència del qual es sol·licita, tot això garantint l'adscripció de les places d'aparcament a l'edifici al que serveixen mitjançant la corresponent inscripció en el Registre de la Propietat, la qual cosa s'estima escaient.   
Atés que la competència d'aquest Conseller per a atorgar l'aprovació definitiva a aquesta Modificació es dedueix de l'article 35 de la Llei del Sòl, en relació amb el Decret 299/1979, de 26 de gener, sobre transferència de competència, en matèria d'Urbanisme, al Consell del País Valencià i l'article 31.9 de l'Estatut d'Autonomia de la Comunitat Valenciana.   
Vists els preceptes legals citats, la Llei del Sól, la Llei de Procediment Administratiu i totes les de pertinent aplicació, resolc: Aprovar definitivament la Modificació del Pla Especial de Reforma Interior del Casc de Torrent, referent a l'article 79- bis de les seues Ordenances.»   
Contra aquesta Resolució, que no esgota la via administrativa, hom podrà interposar Recurs de Reposició davant d'aquest Conseller en el termini d'un mes, comptat a partir de l'endemà de la publicació, previ al Contenciós Administratiu de la Audiència Territorial de València, havent d?interposar- se aquest últim recurs en el termini de dos mesos des de la publicació de la Resolució del Recurs de Reposició, si aquesta era expressa, o en el termini d'un any des de la data d'interposició de qualsevol altre recurs que hom estime escaient.   
València, 5 de març de 1987.  
- El Conseller d'Obres Públiques, Urbanisme i Transports:  
Rafael Blasco i Castany.